ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ 2025 ԹՎԱԿԱՆԻ ՏԵՂԱԿԱՆ ՏՈՒՐՔԵՐԻ ԵՎ ՎՃԱՐՆԵՐԻ ՏԵՍԱԿՆԵՐՆ ՈՒ ԴՐՈՒՅՔԱՉԱՓԵՐԸ ՍԱՀՄԱՆԵԼՈՒ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ»

Համաձայն «Տեղական ինքնակառավարման մասին»  օրենքի 18-րդ հոդվածի 1-ին մասի 18-րդ կետի՝ ավագանին սահմանում է տեղական հարկերի, տուրքերի և վճարների տեսակներն ու դրույքաչափերը, 19-րդ կետի համաձայն՝ սահմանում համայնքի կողմից մատուցվող ծառայությունների դիմաց գանձվող վճարների դրույքաչափերը: Նույն օրենքի 38-րդ հոդվածի 1-ին կետի 2-րդ ենթակետի համաձայն, համայնքի ղեկավարն իրականացնելով իր լիազորությունները ֆինանսների բնագավառում, ավագանու հաստատմանն է ներկայացնում տեղական հարկերի, տուրքերի և վճարների՝ օրենքով սահմանված տեսակներն ու դրույքաչափերը:

«Տեղական տուրքերի և վճարների մասին» օրենքի 11-րդ հոդվածի 1-ին կետի համաձայն,  համայնքի ղեկավարի ներկայացմամբ համայնքի ավագանին սահմանում է տեղական տուրքերի դրույքաչափերը՝ օրենքով նախատեսված դրույքաչափերի սահմաններում՝ համայնքի տարեկան բյուջեն հաստատելուց առաջ: